
Grozījumi Ministru kabineta 2017. gada 16. augusta noteikumos Nr. 485 "Valsts un Eiropas Savienības atbalsta piešķiršanas, administrēšanas un uzraudzības kārtība augļu, dārzeņu un piena piegādei izglītības iestādēm"
Izdoti saskaņā ar Lauksaimniecības un lauku attīstības likuma
5. panta ceturto un septīto daļu
· Izdarīt Ministru kabineta 2017. gada 16. augusta noteikumos Nr. 485 "Valsts un Eiropas Savienības atbalsta piešķiršanas, administrēšanas un uzraudzības kārtība augļu, dārzeņu un piena piegādei izglītības iestādēm" (Latvijas Vēstnesis, 2017, 167., 206. nr.; 2018, 162. nr.; 2022, 34., 174. nr.; 2023, 19., 179. nr.) šādus grozījumus:
· 1. Izteikt 19. punktu šādā redakcijā:
· "19. Atbalsta likmi par produktiem, kas piegādāti izdales periodā, laikposmam no 1. oktobra, 1. janvāra un 1. aprīļa aprēķina Zemkopības ministrija atbilstoši tās izstrādātajai metodikai par atbalsta likmju noteikšanu. Atbalsta likmē iekļauj arī izmaksas par produktu izdalīšanu. Atbalsta likmi un izmaksu apmēru par produktu izdalīšanu ne vēlāk kā piecas darbdienas pirms katra attiecīgā laikposma sākuma Lauku atbalsta dienests publicē oficiālajā izdevumā "Latvijas Vēstnesis"."
· 2. Papildināt ar 23.1 punktu šādā redakcijā:
· "23.1 Pievienotās vērtības nodoklis ir attiecināms, ja tas nav atgūstams no valsts."

